title: Rozhodnutie Rady 2014/147/SZBP zo 17. marca 2014 , ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike

text:
               18.3.2014

               SK

               Úradný vestník Európskej únie

               L 79/42

      ROZHODNUTIE RADY 2014/147/SZBP
   zo 17. marca 2014,
   ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 20. decembra 2010 prijala rozhodnutie 2010/788/SZBP (1).

               (2)

               Bezpečnostná rada Organizácie Spojených národov (BR OSN) 30. januára 2014 prijala rezolúciu č. 2136 (2014) o Konžskej demokratickej republike (KDR). V uvedenej rezolúcii sa stanovuje ďalšia výnimka týkajúca sa opatrenia o zbraniach a súvisiacom materiáli a menia sa kritériá označenia, pokiaľ ide o obmedzenie cestovania a zmrazenie finančných prostriedkov, ako sa ukladá v rezolúcii BR OSN č. 1807 (2008) z 31. marca 2008.

               (3)

               Na vykonanie určitých opatrení je potrebná ďalšia činnosť Únie.

               (4)

               Rozhodnutie 2010/788/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie Rady 2010/788/SZBP sa mení takto:

               1.

               V článku 2 ods. 1 sa vkladá toto písmeno:

                           „d)

                           dodávky, predaj alebo presun zbraní a akéhokoľvek súvisiaceho materiálu alebo poskytovanie súvisiacej finančnej alebo technickej pomoci alebo odbornej prípravy, ktoré sú určené výlučne na podporu a použitie pre osobitnú regionálnu jednotku Africkej únie.“.

               2.

               Článok 3 sa nahrádza takto:
               „Článok 3
               Reštriktívne opatrenia ustanovené v článku 4 ods. 1 a článku 5 ods. 1 a 2 sa ukladajú voči nasledujúcim osobám, prípadne subjektom, ktoré určí sankčný výbor:

                           —

                           osobám alebo subjektom, ktoré porušujú zbrojné embargo a súvisiace opatrenia uvedené v článku 1;

                           —

                           vedúcim politickým a vojenským predstaviteľom cudzích ozbrojených skupín pôsobiacich v KDR, ktorí bránia odzbrojeniu a dobrovoľnej repatriácii alebo dobrovoľnému presídleniu bojovníkov, ktorí patria k týmto skupinám;

                           —

                           vedúcim politickým a vojenským predstaviteľom konžských milícií vrátane tých, ktorí sú podporovaní zo zahraničia, ktorí bránia účasti svojich bojovníkov v procese odzbrojenia, demobilizácie a reintegrácie;

                           —

                           osobám alebo subjektom, ktoré pôsobia v KDR a verbujú alebo využívajú deti v ozbrojených konfliktoch v rozpore s uplatniteľným medzinárodným právom;

                           —

                           osobám alebo subjektom, ktoré pôsobia v KDR a zúčastňujú sa na plánovaní, riadení alebo vykonávaní činností zameraných na deti alebo ženy v ozbrojených konfliktoch vrátane ich zabíjania, mrzačenia, znásilňovania alebo vystavovania inému sexuálnemu násiliu, únosov, násilného vysídľovania a útokov na školy a nemocnice;

                           —

                           osobám alebo subjektom, ktoré bránia distribúcii humanitárnej pomoci alebo prístupu k nej v KDR;

                           —

                           osobám alebo subjektom, ktoré prostredníctvom nedovoleného obchodovania s prírodnými zdrojmi vrátane zlata, voľne žijúcich zvierat a výrobkov z nich podporujú ozbrojené skupiny v KDR;

                           —

                           osobám alebo subjektom, ktoré konajú v mene označenej osoby alebo subjektu, alebo na základe pokynov takejto osoby či subjektu, alebo voči osobám alebo subjektom, ktoré konajú v mene subjektu, ktorý vlastní alebo kontroluje označená osoba alebo subjekt, alebo na základe pokynov takéhoto subjektu;

                           —

                           osobám alebo subjektom, ktoré plánujú, riadia alebo finančne podporujú útoky na príslušníkov jednotiek na udržanie mieru Stabilizačnej misie OSN v KDR (MONUSCO) alebo sa na nich zúčastňujú;

                           —

                           osobám alebo subjektom, ktoré označenej osobe alebo subjektu poskytujú finančnú, materiálnu alebo technologickú podporu, tovar alebo služby, alebo ktoré poskytujú tovar alebo služby na podporu takejto osoby alebo subjektu.

                     Zoznam príslušných osôb a subjektov je uvedený v prílohe.“.

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 17. marca 2014

            Za Radu

            predsedníčka

         C. ASHTON

      (1)  Rozhodnutie Rady 2010/788/SZBP z 20. decembra 2010 o reštriktívnych opatreniach voči Konžskej demokratickej republike a o zrušení spoločnej pozície 2008/369/SZBP (Ú. v. EÚ L 336, 21.12.2010, s. 30).


title: 2011/649/: Rozhodnutie Rady z  20. septembra 2011 , ktorým sa vymenúvajú dvaja írski členovia a jeden írsky náhradník Výboru regiónov

text:
               6.10.2011

               SK

               Úradný vestník Európskej únie

               L 261/25

         ROZHODNUTIE RADY
   z 20. septembra 2011,
   ktorým sa vymenúvajú dvaja írski členovia a jeden írsky náhradník Výboru regiónov
   (2011/649/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh írskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pani Michelle MULHERINOVEJ a pána Denisa LANDYHO sa uvoľnili dve miesta členov Výboru regiónov. V dôsledku skončenia funkčného obdobia pána Terryho BRENNANA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán John SHEAHAN, Member of Limerick County Council,

                           —

                           pán Des HURLEY, Member of Carlow Local Authorities (County and Town)

                     a

               b)

               za náhradníčku:

                           —

                           pani Catherine YOREOVÁ, Member of Meath County Council.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 20. septembra 2011

            Za Radu

            predseda

         M. SAWICKI

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady zo 17. decembra 1999 o vymenovaní členov poroty pre akciu spoločenstva Európske hlavné mesto kultúry Radou (2000/C 9/01)

text:
16/zv. 1           SK                              Úradný vestník Európskej únie                                                 81

32000D0113(01)

C 9/1                                     ÚRADNÝ VESTNÍK EURÓPSKYCH SPOLOČENSTIEV                                         13.12.2000

                                                 ROZHODNUTIE RADY
                                                  zo 17. decembra 1999
                 o vymenovaní členov poroty pre akciu spoločenstva „Európske hlavné mesto kultúry“ Radou

                                                           (2000/C 9/01)

           RADA EURÓPSKEJ ÚNIE,

           so zreteľom na Zmluvu o založení Európskeho spoločenstva,
           so zreteľom na rozhodnutie Európskeho parlamentu a Rady č. 1419/1999/ES z 25. mája 1999 o akcii spoločenstva
           na podporu podujatia „Európske hlavné mesto kultúry“ pre roky 2005 až 2019 (1) a najmä na jeho článok 2 ods. 2,
           keďže článok 2 ods. 2 rozhodnutia č. 1419/1999/ES stanovuje, že Komisia má za úlohu každý rok zostaviť porotu,
           ktorá vydá správu o navrhnutom meste alebo mestách posudzovaných v závislosti od cieľov a charakteristík tejto
           akcie, a že uvedená porota je zložená zo siedmich nezávislých odborníkov v oblasti kultúry, z ktorých dvaja budú
           vymenovaní Radou,

           ROZHODLA TAKTO:

                                                              Článok 1
           1. S cieľom určenia mesta „Európskym hlavným mestom kultúry“ od roku 2005 nominuje počas prvej polovice
           každého roku a po prvý krát v roku 2000 každý z dvoch štátov predsedajúcich v priebehu daného roku Rade
           vedúcu osobnosť poskytujúcu záruky nestrannosti a odborných znalostí požadované pre členstvo v porote,
           stanovené v článku 2 ods. 2 rozhodnutia 1419/1999/ES.
           2. Počas druhej polovice každého roku a po prvý krát v roku 2000 Rada jednoduchou väčšinou vymenuje dve
           významné osobnosti, ktoré majú byť členmi poroty pre nasledujúci rok.
           3. Predsedníctvo informuje o vymenovaní Komisiu.

                                                              Článok 2
           Toto rozhodnutie bude uverejnené v Úradnom vestníku Európskych spoločenstiev.

           V Bruseli 17. decembra 1999

                                                                                Za Radu
                                                                                predseda
                                                                                K. HEMILÄ

           (1) Ú. v. ES L 166, 1.7.1999, s. 1


title: Rozhodnutie Európskeho parlamentu (EÚ) 2017/1653 z 27. apríla 2017 o účtovnej závierke Európskeho podporného úradu pre azyl za rozpočtový rok 2015

text:
               29.9.2017

               SK

               Úradný vestník Európskej únie

               L 252/197

         ROZHODNUTIE EURÓPSKEHO PARLAMENTU (EÚ) 2017/1653
   z 27. apríla 2017
   o účtovnej závierke Európskeho podporného úradu pre azyl za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho podporného úradu pre azyl za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho podporného úradu pre azyl za rozpočtový rok 2015 spolu s odpoveďou úradu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória úradu za plnenie rozpočtu za rozpočtový rok 2015 (05873/2017 – C8-0078/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 439/2010 z 19. mája 2010, ktorým sa zriaďuje Európsky podporný úrad pre azyl (4), a najmä na jeho článok 36,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0093/2017),

               1.

               schvaľuje účtovnú závierku Európskeho podporného úradu pre azyl za rozpočtový rok 2015;

               2.

               poveruje svojho predsedu, aby postúpil toto rozhodnutie výkonnému riaditeľovi Európskeho podporného úradu pre azyl, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 66.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 132, 29.5.2010, s. 11.

      (5)  Ú. v. EÚ L 328, 7.12.2013, s. 42.


               22.7.2016

               SK

               Úradný vestník Európskej únie

               C 266/4

         Rozhodnutie Európskeho orgánu pre bankovníctvo, ktorým sa potvrdzuje, že nevyžiadané ratingové hodnotenia určitých externých ratingových agentúr sa kvalitou neodlišujú od ich vyžiadaných ratingových hodnotení
   (2016/C 266/05)
   RADA ORGÁNOV DOHĽADU EURÓPSKEHO ORGÁNU PRE BANKOVNÍCTVO,
   so zreteľom na nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (1) (ďalej len „nariadenie“ a „EBA“),
   so zreteľom na článok 138 Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (2) (ďalej len „nariadenie o kapitálových požiadavkách“),
   keďže:

               (1)

               V článku 138 nariadenia o kapitálových požiadavkách sa povoľuje používanie nevyžiadaných ratingových hodnotení externej ratingovej agentúry (ďalej len „ECAI“) na určenie rizikových váh, ktoré sa majú priradiť aktívam a podsúvahovým položkám na účely výpočtu požiadaviek na vlastné zdroje, pod podmienkou, že EBA potvrdí, že sa nevyžiadané ratingové hodnotenia od ECAI svojou kvalitou neodlišujú od vyžiadaných ratingových hodnotení tejto ECAI. Orgán EBA v súlade s tým istým článkom musí odmietnuť vydať takéto potvrdenie alebo ho musí zrušiť predovšetkým vtedy, ak ECAI použila nevyžiadané ratingové hodnotenie s cieľom vyvinúť tlak na hodnotený subjekt, aby si objednal ratingové hodnotenia alebo iné služby.

               (2)

               V súlade s článkom 4 ods. 1 bodom 98 nariadenia o kapitálových požiadavkách pojem „ECAI“ označuje ratingovú agentúru, ktorá je zaregistrovaná alebo certifikovaná v súlade s nariadením Európskeho parlamentu a Rady (ES) č. 1060/2009 (3) (ďalej len „nariadenie o ratingových agentúrach“), alebo centrálna banka, ktorá vydáva ratingy, na ktoré sa nariadenie o ratingových agentúrach nevzťahuje. V dôsledku toho sa toto rozhodnutie má vzťahovať na ratingy všetkých ECAI s výnimkou agentúr, ktoré v tejto fáze neprideľujú nevyžiadané ratingy. Okrem toho sa toto rozhodnutie vzhľadom na vzájomné prepojenia s priraďovaním ratingových hodnotení ECAI podľa článku 136 ods. 1 nariadenia o kapitálových požiadavkách má vzťahovať na ratingy všetkých tých ECAI, ktorým bolo pridelené priradenie. Toto rozhodnutie sa má vzťahovať aj na tie ECAI, ktoré poskytujú len nevyžiadané ratingy, s cieľom zohľadniť úvahy uvedené v odôvodnení 98 nariadenia o kapitálových požiadavkách, ktoré sa týkajú otvorenia trhu iným spoločnostiam, pričom sa súčasne zachovajú prísne procesy a požiadavky pre všetky ECAI.

               (3)

               V článku 4 ods. 1 nariadenia o ratingových agentúrach sa povoľuje použitie ratingových hodnotení na určenie hodnôt rizikovo vážených expozícií, ako sa stanovuje v článku 113 ods. 1 nariadenia o kapitálových požiadavkách, pokiaľ zodpovedajú vymedzeniu pojmu „úverový rating“ uvedenému v článku 3 ods. 1 písm. a) nariadenia o ratingových agentúrach. Toto rozhodnutie sa preto má vzťahovať len na tie nevyžiadané úverové ratingy, ktoré sú v súlade s vymedzením pojmu úverový rating podľa nariadenia o kapitálových požiadavkách a nariadenia o ratingových agentúrach.

               (4)

               V súlade s metodikou použitou na priraďovanie ratingových hodnotení ECAI k stupňom kreditnej kvality (4) by sa pri hodnotení uvedenom v tomto rozhodnutí mali používať kvantitatívne aj kvalitatívne kritériá a faktory. Vzhľadom na to, že na základe článku 11 nariadenia o ratingových agentúrach musia ratingové agentúry do centrálneho registra CEREP, ktorý spravuje a nad ktorým vykonáva dohľad ESMA, predkladať údaje týkajúce sa ich úverových ratingov, je vhodné používať informácie dostupné v databáze CEREP ako jediný základ pre kvantitatívnu analýzu, čím sa zabezpečí spoločné spracovanie a spoľahlivosť spracovaných informácií. Napriek tomu by sa v prípade ECAI, na ktoré sa nevzťahuje nariadenie o ratingových agentúrach a ktoré nepredkladajú údaje do CEREP, mali externé údaje používať s ohľadom na kvantitatívne hodnotenie nevyžiadaných úverových ratingov týchto ECAI. S ohľadom na údaje podporujúce kvalitatívnu analýzu je nevyhnutné požadovať takéto relevantné informácie od všetkých príslušných ECAI, na ktoré sa vzťahuje toto rozhodnutie.

               (5)

               ECAI zatrieďovali nevyžiadané úverové ratingy podľa rôznych vymedzení pojmov. To sa odrážalo v predkladaní informácií externými ratingovými agentúrami do databázy orgánu EBA aj do databázy CEREP orgánu ESMA. Orgán ESMA v reakcii na tento nesúlad postupov medzi ECAI vydal dokument „Otázky a odpovede“ (5) o vymedzení pojmu nevyžiadaný rating, v ktorom uviedol svoje stanovisko k tomuto vymedzeniu, ktoré by sa pre konzistentnosť malo používať na účely hodnotení podľa článku 138 nariadenia o kapitálových požiadavkách. Napriek tomu, keďže sa hodnotenie začalo pred vydaním dokumentu otázok a odpovedí a bolo jedným z dôvodov pre jeho vydanie, je na účely tohto rozhodnutia vhodné hodnotiť ratingy vzhľadom na ich klasifikáciu pridelenú každou ECAI pred uverejnením dokumentu otázok a odpovedí (t. j. pred 16. decembrom 2015), vďaka čomu by sa mohli posúdiť informácie o nevyžiadaných ratingoch z minulosti a použiť len dostupné kvantitatívne údaje týkajúce sa týchto ratingov, ktoré sú k dispozícii v databáze CEREP. Okrem toho sa tým pomôže zabrániť prílišnému odkladu nadobudnutia účinnosti tohto rozhodnutia, najmä s ohľadom na to, aký vplyv má dokument otázok a odpovedí na spôsob, akým ECAI klasifikujú svoje nevyžiadané ratingy, na ich politiky a na spôsob, akým inštitúcie používajú tieto ratingy na regulačné účely. Orgán EBA však napriek tomu na základe aktuálnych informácií ESMA týkajúcich sa pokroku pri prijímaní vymedzenia nevyžiadaných ratingov agentúrami ECAI, ako sa podrobnejšie uvádza v dokumente otázok a odpovedí, posúdi, či by sa v súvislosti s týmto rozhodnutím mali prijať ďalšie opatrenia.

               (6)

               Pokiaľ ide o kvantitatívne hodnotenie, pri každej ECAI, pri ktorej je k dispozícii dostatočný počet položiek, by sa mali uskutočniť vybrané analýzy: „ex ante analýza rozdeľovania výnosov“ zamerané na analýzu rozdeľovania výnosov vyžiadaných a nevyžiadaných ratingov; „ex ante analýza dynamiky“ zameraná na analýzu časového vývinu vyžiadaných (nevyžiadaných) ratingov, ktoré boli predtým pridelené bez vyžiadania (s vyžiadaním); a „ex post analýza“ zameraná na analýzu možných rozdielov týkajúcich sa presnosti medzi vyžiadanými a nevyžiadanými ratingmi. V závislosti od kvantitatívnej analýzy, ktorá sa má vykonať, by mohlo byť vhodné určiť homogénne podskupiny úverových ratingov s cieľom umožniť porovnanie relatívnych charakteristík a správania vyžiadaných úverových ratingov a nevyžiadaných úverových ratingov, a to tak, aby sa predišlo záverom motivovaným vonkajšími faktormi. V prípadoch, ak pre nedostatok údajov možno vykonať len vybrané kvantitatívne analýzy alebo ak pre nedostatok údajov nemožno vykonať nijakú kvantitatívnu analýzu, je v tejto fáze vhodné spoľahnúť sa na kvalitatívne kritériá na účely hodnotenia. V týchto prípadoch sa predpokladá, že všetky ďalšie prudenciálne obavy týkajúce sa kvality nevyžiadaných ratingov sa zmiernia počas priraďovania vyžadovaného podľa článku 136 ods. 1 nariadenia o kapitálových požiadavkách, lebo toto priraďovanie je navrhnuté tak, aby odrážalo možné problémy týkajúce sa kvality ratingov.

               (7)

               V súvislosti s kvalitatívnou analýzou a vzhľadom na poznatky o tom, či ECAI vytvára nevyžiadané ratingy, ktoré majú rovnakú kvalitu ako jej vyžiadané ratingy, je vhodné zvážiť túto skupinu kritérií a faktorov: rozdiely medzi politikami týkajúcimi sa prideľovania a kontroly vyžiadaných a nevyžiadaných ratingov; rozdiely medzi ratingovými metodikami vyžiadaných a nevyžiadaných ratingov; dostupnosť údajov o nevyžiadaných ratingoch vrátane najčastejších obmedzení informácií, ku ktorým dochádza pri prideľovaní nevyžiadaných ratingov, ako aj opatrenia, ktoré ECAI prijali v prípade obmedzenej dostupnosti údajov. Okrem toho treba posúdiť, či ECAI uplatňuje opatrenia, aby zabránila tomu, že sa nevyžiadané úverové ratingy budú používať s cieľom vyvinúť tlak na hodnotený subjekt, aby si objednal ratingové hodnotenia alebo iné služby.

               (8)

               V súlade s prvým odsekom článku 138 nariadenia o kapitálových požiadavkách, ak EBA nezistí nijaký dôkaz, ktorý by dokazoval buď rozdiel v kvalite medzi vyžiadanými a nevyžiadanými ratingovými hodnoteniami ECAI, alebo že ECAI použila nevyžiadané ratingové hodnotenie s cieľom vyvinúť tlak na hodnotený subjekt, aby si objednal ratingové hodnotenie alebo iné služby, EBA by nemal brániť, aby nevyžiadané ratingové hodnotenie tejto ECAI v tejto fáze použili inštitúcie na účely výpočtu kapitálu. Na základe priebežného monitorovania pôsobenia nevyžiadaných ratingov by sa podľa potreby mali vydať ďalšie rozhodnutia.

               (9)

               Počas uplatňovania opísanej metodiky EBA nezistil nijaký dôkaz o rozdiele v kvalite medzi vyžiadanými a nevyžiadanými ratingmi týchto ECAI alebo o vyvíjaní tlaku na hodnotené subjekty, aby si objednali ratingové hodnotenia alebo iné služby. Je preto vhodné vydať potvrdenie, že kvalita nevyžiadaných ratingových hodnotení týchto ECAI sa neodlišuje od ich vyžiadaných ratingových hodnotení.

               (10)

               Príslušné ECAI boli informované o úmysle orgánu EBA prijať toto rozhodnutie a dostali príležitosť vyjadriť k nemu svoje stanoviská.

         ROZHODLA TAKTO:
   Článok 1
   Orgán EBA na účely článku 138 nariadenia (EÚ) č. 575/2013 potvrdzuje, že kvalita nevyžiadaných ratingových hodnotení externých ratingových agentúr uvedených v prílohe sa neodlišuje od kvality vyžiadaných ratingových hodnotení týchto externých ratingových agentúr.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Londýne 17. mája 2016

         Andrea ENRIA

            predseda

            za Radu orgánov dohľadu

      (1)  Ú. v. EÚ L 331, 15.12.2010, s. 12.

      (2)  Ú. v. EÚ L 176, 27.6.2013, s. 1.

      (3)  Nariadenie Európskeho parlamentu a Rady (ES) č. 1060/2009 zo 16. septembra 2009 o ratingových agentúrach (Ú. v. EÚ L 302, 17.11.2009, s. 1).

      (4)  Konečný návrh vykonávacích technických predpisov o priraďovaní úverových ratingov ECAI podľa článku 136 nariadenia o kapitálových požiadavkách, dostupný na adrese http://www.eba.europa.eu/regulation-and-policy/external-credit-assessment-institutions-ecai/draft-implementing-technical-standards-on-the-mapping-of-ecais-credit-assessments.

      (5)  https://www.esma.europa.eu/file/13634/download?token=05de9eN_.

      PRÍLOHA
      Externé ratingové agentúry (ECAI), pri ktorých EBA potvrdil, že ich nevyžiadané ratingové hodnotenia sa na účely článku 138 nariadenia (EÚ) č. 575/2013 nelíšia svojou kvalitou od ich vyžiadaných ratingových hodnotení
      ARC Ratings S.A.
      Axesor SA
      Banque de France
      BCRA – Credit Rating Agency AD
      Capital Intelligence Ltd
      Cerved Rating Agency S.p.A.
      CRIF S.p.A.
      DBRS Ratings Limited
      Euler Hermes Rating GmbH
      European Rating Agency, a. s.
      EuroRating Sp. z o.o.
      FERI EuroRating Services AG
      Fitch Ratings
      GBB-Rating Gesellschaft fuer Bonitaets-beurteilung GmbH
      ICAP Group SA
      Japan Credit Rating Agency Ltd
      Kroll Bond Rating Agency
      Moody’s Investors Service
      Scope Ratings AG
      Spread Research
      Standard & Poor’s Ratings Services
      The Economist Intelligence Unit Ltd


               5.2.2016

               SK

               Úradný vestník Európskej únie

               C 45/98

         P7_TA(2013)0107
   Žiadosť o zbavenie poslaneckej imunity Jürgena Creutzmanna
   Rozhodnutie Európskeho parlamentu zo 16. apríla 2013 o žiadosti o zbavenie imunity Jürgena Creutzmanna (2013/2016(IMM))
   (2016/C 045/17)

      Európsky parlament,

               —

               so zreteľom na žiadosť o zbavenie imunity Jürgena Creutzmanna, ktorú 15. januára 2013 podalo nemecké spolkové ministerstvo spravodlivosti v súvislosti s vecou, ktorá bola predložená hlavnému prokurátorovi v meste Frankenthal (Nemecko) a ktorá bola oznámená na plenárnej schôdzi 17. januára 2013;

               —

               po vypočutí Jürgena Creutzmanna v súlade s článkom 7 ods. 3 rokovacieho poriadku,

               —

               so zreteľom na článok 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010 a 6. septembra 2011 (1),

               —

               so zreteľom na článok 46 nemeckej ústavy (Grundgesetz),

               —

               so zreteľom na článok 6 ods. 2 a článok 7 rokovacieho poriadku,

               —

               so zreteľom na správu Výboru pre právne veci (A7-0107/2013),

               A.

               keďže hlavný prokurátor v meste Frankenthal (Nemecko) požiadal o zbavenie parlamentnej imunity Jürgena Creutzmanna, poslanca Európskeho parlamentu, v súvislosti so začatím vyšetrovacieho konania týkajúceho sa údajného trestného činu;

               B.

               keďže žiadosť hlavného prokurátora súvisí so súdnym konaním týkajúcim sa údajného trestného činu ublíženia na zdraví z nedbanlivosti podľa § 229 nemeckého trestného zákonníka;

               C.

               keďže v súlade s článkom 9 Protokolu o výsadách a imunitách Európskej únie poslanci požívajú na území ich vlastného štátu imunitu priznanú členom ich parlamentu;

               D.

               keďže v súlade s článkom 46 ods. 2 nemeckej ústavy (Grundgesetz) poslanec nemôže byť predvolaný, aby sa zodpovedal z trestného činu bez súhlasu parlamentu, pokiaľ nie je pristihnutý priamo pri páchaní trestného činu alebo v priebehu nasledujúceho dňa;

               E.

               keďže v dôsledku uvedeného musí Európsky parlament zbaviť Jürgena Creutzmanna imunity, aby sa proti nemu mohlo začať vyšetrovacie konanie;

               F.

               keďže článok 9 Protokolu o výsadách a imunitách Európskej únie a článok 46 ods. 2 nemeckej ústavy nebránia tomu, aby bol Jürgen Creutzmann zbavený imunity;

               G.

               keďže v tomto prípade je preto vhodné poslanca zbaviť imunity;

               1.

               zbavuje Jürgena Creutzmanna imunity;

               2.

               poveruje svojho predsedu, aby ihneď postúpil toto rozhodnutie a správu gestorského výboru príslušným orgánom Nemeckej spolkovej republiky a Jürgenovi Creutzmannovi.

      (1)  Rozsudok z 12. mája 1964 vo veci 101/63, Wagner proti Fohrmannovi a Krierovi (Zbierka 1964, s. 387); rozsudok z 10. júla 1986 vo veci 149/85, Wybot proti Faureovi a iným (Zbierka 1986, s. 2391); rozsudok z 15. októbra 2008 vo veci T-345/05, Mote proti Parlamentu (Zbierka 2008, s. II-2849); rozsudok z 21. októbra 2008 v spoločných veciach C-200/07 a C-201/07, Marra proti De Gregoriovi a Clementovi (Zbierka 2008, s. I-7929); rozsudok z 19. marca 2010 vo veci T-42/06, Gollnisch proti Parlamentu (Zbierka 2010, s. II-1135); rozsudok zo 6. Septembra 2011 vo veci C-163/10, Patriciello (Zbierka 2011, s. I-7565).)


title: Rozhodnutie Rady z 26. januára 1998 o uzatvorení Dočasnej dohody o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Uzbeckou republikou, na strane druhej, Európskym spoločenstvom

text:
Dôležité právne oznámenie

|

31998D0138

Úradný vestník L 043 , 14/02/1998 S. 0001 - 0001

		Rozhodnutie Radyz 26. januára 1998o uzatvorení Dočasnej dohody o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Uzbeckou republikou, na strane druhej, Európskym spoločenstvom(98/138/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na článok 113, v spojení s prvou vetou jej článku 228 ods. 2,so zreteľom na návrh Komisie,so zreteľom na stanovisko Európskeho parlamentu, [1]keďže do nadobudnutia platnosti Dohody o partnerstve a spolupráci medzi Európskymi spoločenstvami a ich členskými štátmi, na jednej strane, a Uzbeckou republikou, na strane druhej, podpísanej 21. júna 1996 vo Florencii, je potrebné v mene Európskeho spoločenstva schváliť Dočasnú dohodu o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Uzbeckou republikou, na strane druhej,ROZHODLA TAKTO:Článok 1Dočasná dohoda o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Uzbeckou republikou, na strane druhej, spolu s jej prílohami, protokolom a vyhláseniami, sa týmto schvaľuje v mene Európskeho spoločenstva.Tieto texty sú pripojené k tomuto rozhodnutiu.Článok 2Predseda Rady sa týmto oprávňuje určiť osoby splnomocnené na podpísanie dočasnej dohody v mene Európskeho spoločenstva. [2]Článok 3Predseda Rady predloží notifikáciu stanovenú v článku 32 dočasnej dohody v mene Európskeho spoločenstva.V Bruseli 26. januára 1998Za RadupredsedaR. Cook[1] Ú. v. ES C 14, 19.1.1998.[2] Deň nadobudnutia platnosti dohody uverejní Generálny sekretariát Rady v Úradnom vestníku Európskych spoločenstiev.--------------------------------------------------


title: Rozhodnutie Európskeho parlamentu (EÚ) 2015/2209 z 27. októbra 2015 o účtovnej závierke spoločného podniku ARTEMIS za rozpočtový rok 2013

text:
               1.12.2015

               SK

               Úradný vestník Európskej únie

               L 314/32

         ROZHODNUTIE EURÓPSKEHO PARLAMENTU (EÚ) 2015/2209
   z 27. októbra 2015
   o účtovnej závierke spoločného podniku ARTEMIS za rozpočtový rok 2013
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ECSEL (bývalého spoločného podniku ARTEMIS) za rozpočtový rok 2013,

               —

               so zreteľom na správu Dvora audítorov o overení ročnej účtovnej závierky spoločného podniku ARTEMIS za rozpočtový rok 2013 spolu s odpoveďami spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady zo 17. februára 2015 o udelení absolutória spoločnému podniku za plnenie rozpočtu za rozpočtový rok 2013 (05306/2015 – C8-0049/2015),

               —

               so zreteľom na svoje rozhodnutie z 29. apríla 2015 (3), ktorým sa odkladá rozhodnutie o absolutóriu za rozpočtový rok 2013, a na odpovede výkonného riaditeľa spoločného podniku ECSEL (bývalého spoločného podniku ARTEMIS),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4),

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho článok 209,

               —

               so zreteľom na nariadenie Rady (ES) č. 74/2008 z 20. decembra 2007 o vytvorení spoločného podniku ARTEMIS, ktorým sa vykonáva spoločná technologická iniciatíva pre vstavané počítačové systémy (6),

               —

               so zreteľom na nariadenie Rady (EÚ) č. 561/2014 zo 6. mája 2014, ktorým sa zriaďuje spoločný podnik ECSEL (7), a najmä na jeho článok 1 ods. 2 a článok 12,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (8),

               —

               so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (9),

               —

               so zreteľom na článok 94 a prílohu V rokovacieho poriadku,

               —

               so zreteľom na druhú správu Výboru pre kontrolu rozpočtu (A8-0283/2015),

               1.

               schvaľuje účtovnú závierku spoločného podniku ARTEMIS za rozpočtový rok 2013;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku ECSEL, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 452, 16.12.2014, s. 8.

      (2)  Ú. v. EÚ C 452, 16.12.2014, s. 9.

      (3)  Ú. v. EÚ L 255, 30.9.2015, s. 416.

      (4)  Ú. v. ES L 248, 16.9.2002, s. 1.

      (5)  Ú. v. EÚ L 298, 26.10.2012, s. 1.

      (6)  Ú. v. EÚ L 30, 4.2.2008, s. 52.

      (7)  Ú. v. EÚ L 169, 7.6.2014, s. 152.

      (8)  Ú. v. ES L 357, 31.12.2002, s. 72.

      (9)  Ú. v. EÚ L 38, 7.2.2014, s. 2.


title: 2010/249/: Rozhodnutie Komisie z  30. apríla 2010 o prijatí rozhodnutia o financovaní prípravnej akcie, ktorá sa týka kontrolných miest na rok 2010

text:
               1.5.2010

               SK

               Úradný vestník Európskej únie

               L 110/32

         ROZHODNUTIE KOMISIE
   z 30. apríla 2010
   o prijatí rozhodnutia o financovaní prípravnej akcie, ktorá sa týka kontrolných miest na rok 2010
   (2010/249/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), a najmä na jeho článok 49 ods. 6 úvodnú vetu, článok 49 ods. 6 písm. b) a článok 75 ods. 2,
   so zreteľom na nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2) (ďalej len „vykonávacie pravidlá“), a najmä na jeho článok 90,
   keďže:

               (1)

               V oznámení Komisie Európskemu parlamentu a Rade o akčnom pláne Spoločenstva na ochranu a dobré životné podmienky zvierat na roky 2006 – 2010 (3) sa určuje ako jedna z oblastí činnosti zvýšenie existujúcich minimálnych noriem týkajúcich sa ochrany a dobrých životných podmienok zvierat v súlade s novými vedeckými poznatkami a sociálno-ekonomickými hodnoteniami, ako aj zabezpečenie účinného presadzovania.

               (2)

               Na účely zlepšenia dobrých životných podmienok určitých kategórií prepravovaných zvierat sa v právnych predpisoch Únie stanovujú požiadavky týkajúce sa maximálneho trvania prepravy, po ukončení ktorej sa musia zvieratá vyložiť, nakŕmiť a napojiť a musia odpočívať. Takéto povinné zastávky pri preprave zvierat na dlhú vzdialenosť sa uskutočňujú na kontrolných miestach, ako je vymedzené v článku 1 ods. 1 nariadenia Rady (ES) č. 1255/97 z 25. júna 1997 o kritériách Spoločenstva na oddychové miesta (4).

               (3)

               Väčší počet zvierat prepravovaných cestnou dopravou na dlhú vzdialenosť si vyžaduje lepšie kontrolné miesta. Prostredníctvom konzultácií so zúčastnenými stranami a pri využití ich technických odborných posudkov treba pre kontrolné miesta určiť kritériá kvality a rozhodnúť, aké postupy by sa mali v Únii vyvinúť.

               (4)

               Okrem toho kontrolné miesta na niektorých miestach chýbajú a kvalita viacerých existujúcich miest je nedostatočná. Mala by sa preto vykonať prípravná akcia, ktorá bude zahŕňať výstavbu alebo obnovu určitých kontrolných miest.

               (5)

               V roku 2008 Komisia uverejnila výzvu na predkladanie návrhov na podobnú prípravnú akciu, ale žiadny z doručených návrhov z dôvodu nedostatku potrebných informácií týkajúcich sa hospodárskej životaschopnosti projektu a zdroja spolufinancovania nespĺňal minimálne kritériá výzvy.

               (6)

               Rozhodnutím Komisie 2009/755/ES z 13. októbra 2009 o prijatí rozhodnutia o financovaní prípravnej akcie, ktorá sa týka kontrolných miest na rok 2009 (5), sa stanovili dve etapy prípravnej akcie na rok 2009: prvá prostredníctvom predbežnej štúdie o postupe zadávania zákaziek a druhá prostredníctvom grantov.

               (7)

               V roku 2009 sa začala predbežná štúdia uvedená v rozhodnutí 2009/755/ES, ktorej cieľom je zhromaždiť informácie o súčasnom stave kontrolných miest a určiť kritériá kvality pre vysoko kvalitné kontrolné miesta. Uvedená štúdia má tiež stanoviť ekonomické kritériá pre poskytovanie dotácií na príslušnú renováciu alebo výstavbu vysoko kvalitných kontrolných miest. Výsledky uvedenej štúdie by mali byť k dispozícii v máji 2010 a postup pre granty uvedené v rozhodnutí 2009/755/ES sa začne na základe kritérií stanovených v štúdii.

               (8)

               Uvedenú prípravnú akciu je vhodné naďalej financovať z prostriedkov Únie. Vo všeobecnom rozpočte Európskych Únie na rok 2010 pridelil rozpočtový orgán na prípravnú akciu týkajúcu sa kontrolných miest 2 000 000 EUR.

               (9)

               Toto rozhodnutie predstavuje rozhodnutie o financovaní v zmysle článku 75 ods. 2 nariadenia (ES, Euratom) č. 1605/2002 a článku 90 nariadenia (ES, Euratom) č. 2342/2002.

               (10)

               Podľa článku 83 nariadenia (ES, Euratom) č. 1605/2002 by sa potvrdenie platnosti, povolenie a výplata výdavkov mali uskutočniť v lehotách ustanovených vo vykonávacích predpisoch.

               (11)

               Na účely uplatňovania tohto rozhodnutia je vhodné vymedziť pojem „podstatná zmena“ v zmysle článku 90 ods. 4 nariadenia (ES, Euratom) č. 2342/2002,

         PRIJALA TOTO ROZHODNUTIE:
   Článok 1
   Týmto sa prijíma prípravná akcia, ako je stanovená v prílohe (ďalej len „prípravná akcia“).
   Článok 2
   Na účely tohto rozhodnutia sa uplatňuje vymedzenie pojmu „kontrolné miesto“ uvedené v článku 1 ods. 1 nariadenia (ES) č. 1255/97.
   Článok 3
   Maximálna výška príspevku Európskej únie na vykonanie prípravnej akcie sa stanovuje na 2 000 000 EUR, ktoré sa majú financovať z rozpočtovej položky 17 04 03 03 všeobecného rozpočtu Európskej únie na rok 2010.
   Článok 4
   1.   Schvaľujúca osoba môže k tomuto rozhodnutiu prijať akékoľvek zmeny, ktoré nie sú považované za podstatné v zmysle článku 90 ods. 4 nariadenia (ES, Euratom) č. 2342/2002, v súlade so zásadami riadneho finančného hospodárenia a proporcionality.
   2.   Kumulatívne zmeny v rozdelení príspevkov na činnosti súvisiace s prípravnou akciou, ktoré neprevyšujú 10 % maximálnej výšky príspevku stanoveného v článku 3, sa nepovažujú za podstatné v zmysle článku 90 ods. 4 nariadenia (ES, Euratom) č. 2342/2002 pod podmienkou, že významne neovplyvňujú povahu a cieľ prípravnej akcie.

      V Bruseli 30. apríla 2010

            Za Komisiu

            predseda

         José Manuel BARROSO

      (1)  Ú. v. ES L 248, 16.9.2002, s. 1.

      (2)  Ú. v. ES L 357, 31.12.2002, s. 1.

      (3)  KOM(2006) 13 v konečnom znení.

      (4)  Ú. v. ES L 174, 2.7.1997, s. 1.

      (5)  Ú. v. EÚ L 269, 14.10.2009, s. 26.

      PRÍLOHA

         PRÍPRAVNÁ AKCIA, KTORÁ SA TÝKA KONTROLNÝCH MIEST NA ROK 2010

      1.1.   Úvod

      Táto prípravná akcia obsahuje dve vykonávacie opatrenia na rok 2010.
      Na základe cieľov stanovených v prípravnej akcii je rozpočet pridelený na granty na výstavbu alebo renováciu niektorých kontrolných miest (ktoré sa majú vykonávať priamym centralizovaným riadením) a je stanovený vo výške: 2 000 000 EUR.
      1.2.   Granty na výstavbu alebo obnovu kontrolných miest

      Granty sa udelia prostredníctvom písomnej dohody (ďalej len „grantová dohoda“).
      PRÁVNY ZÁKLAD
      Prípravná akcia v zmysle článku 49 ods. 6 písm. b) nariadenia (ES, Euratom) č. 1605/2002.
      ROZPOČTOVÁ POLOŽKA
      17 04 03 03
      ROČNÉ PRIORITY, CIELE, KTORÉ SA MAJÚ DOSIAHNUŤ A PREDPOKLADANÉ VÝSLEDKY
      Väčší počet zvierat prepravovaných cestnou dopravou na dlhú vzdialenosť si vyžaduje lepšie kontrolné miesta, kde môžu zvieratá odpočívať. V záujme dobrých životných podmienok a zdravia zvierat je nutné zaviesť osobitné opatrenia s cieľom zabrániť stresu zvierat a šíreniu infekčných chorôb. Cieľom prípravnej akcie je zvýšenie používania kontrolných miest a podpora vysoko kvalitných kontrolných miest. Prípravná akcia nadväzuje na predchádzajúcu prípravnú akciu uvedenú v rozhodnutí 2009/755/ES.
      OPIS A CIEĽ VYKONÁVACIEHO OPATRENIA
      Prípravná akcia pozostáva z výstavby alebo obnovy vysoko kvalitných kontrolných miest s cieľom potvrdiť skúšobný certifikačný systém založený na výsledkoch štúdie uskutočniteľnosti z roku 2009 podľa rozhodnutia 2009/755/ES. Očakáva sa, že prípravná akcia podporí hospodársky životaschopný certifikačný systém pre vysoko kvalitné kontrolné miesta s cieľom zlepšiť životné podmienky zvierat prepravovaných na dlhé vzdialenosti.
      VYKONÁVANIE
      Vykoná priamo Generálne riaditeľstvo pre zdravie a spotrebiteľov.
      ROZVRH A PREDBEŽNÁ SUMA VÝZVY NA PREDKLADANIE NÁVRHOV/PRIAMEHO ZADANIA ZÁKAZKY
      Uverejní sa jediná výzva na predkladanie návrhov na 2 000 000 EUR.
      Prípravná akcia sa vykoná do 24 mesiacov od podpisu grantovej dohody.
      Výzva na predkladanie návrhov sa vyhlási po dokončení štúdie posúdenia uskutočniteľnosti uvedenej v oddiele 1.2 rozhodnutia 2009/755/ES, ktorá je plánovaná na koniec mája 2010.
      MAXIMÁLNA MOŽNÁ MIERA SPOLUFINANCOVANIA
      70 %
      ZÁKLADNÉ KRITÉRIÁ A KRITÉRIÁ NA VYHODNOTENIE PONÚK

         Podmienky účasti

                  —

                  Finančná spôsobilosť žiadateľa:

                              —

                              žiadatelia musia preukázať finančnú spôsobilosť na uskutočnenie financovanej akcie;

                              —

                              žiadatelia musia predložiť dôkaz o dostupnosti vlastných zdrojov potrebných na požadované spolufinancovanie Únie a na riadenie nevyhnutných peňažných tokov pre riadenie projektu. Výška grantu udeleného príjemcovi nesmie prekročiť celkovú výšku jeho/jej vlastného kapitálu a dlohodobého dlhu.

                  —

                  Technická a odborná spôsobilosť žiadateľa:

                              —

                              žiadatelia musia disponovať technickou kapacitou a odbornou spôsobilosťou na vykonanie akcie, ktorá sa má spolufinancovať. Sú povinní predložiť doklad o svojich znalostiach a skúsenostiach v oblasti infraštruktúry spojenej so zvieratami a ich prepravou. Musia predložiť osvedčenie a opis projektov a činností, ktoré podnikli počas troch rokov pred dátumom podania žiadosti, a zamerať sa najmä na projekty, ktoré sa týkajú príslušnej oblasti (preprava alebo chov zvierat, výstavba infraštruktúry súvisiacej so zvieratami). Mali by tiež predložiť podrobné životopisy každého člena svojho tímu a preukázať riadiace schopnosti vedúceho projektu a manažéra vrátane jeho/jej vzdelania, titulov a diplomov, pracovných skúseností, výskumnej práce a publikácií;

                              —

                              žiadatelia musia preukázať, že žiadajúce organizácie sa zaväzujú plniť ciele projektu a podporovať zásadu zavedenia certifikačného systému pre kontrolné miesta, ktorý sa má implementovať touto akciou. Sú povinní predložiť zoznam kontaktov a medzinárodných zúčastnených strán, ktoré zamýšľajú konzultovať, najmä pokiaľ ide o certifikáciu, a zdroje, z ktorých zamýšľajú čerpať počas vykonávania prípravnej akcie.

         Kritériá udeľovania

      Uplatňujú sa tieto všeobecné kritériá udelenia zákazky:

                  —

                  spoľahlivosť prístupu (20 %),

                  —

                  organizácia práce a stupeň zainteresovanosti príslušných orgánov/organizácií v členskom štáte, na ktoré sa akcia vzťahuje (30 %),

                  —

                  význam projektu na úrovni Únie a multiplikačný efekt (30 %),

                  —

                  pomer nákladov a efektívnosti projektu (20 %).

            FORMA GRANTU
      Písomná dohoda


               16.12.2004

               SK

               Úradný vestník Európskej únie

               C 311/3

         Rozhodnutie Rady, ktorým sa menujú členovia Vedeckého a technického výboru
   (2004/C 311/02)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, najmä na jej článok 134;
   so zreteľom na stanovisko Komisie;
   keďže:

               (1)(2)

               Rada svojím rozhodnutím z 22. decembra 2003 (1) vymenovala členov Vedeckého a technického výboru na obdobie od 1. apríla 2003 do 31. marca 2008. Avšak na základe článku 50 zákona o podmienkach pristúpenia (2) sa ich funkčné obdobie skončilo 1. mája 2004 a mali by byť vymenovaní noví členovia.S cieľom umožniť Vedeckému a technickému výboru, aby plne využil širokú škálu odborných vedomostí získaných pri plnení svojich úloh, výbor môže v súlade so svojimi vnútornými pravidlami vyzvať náhradníkov členov výboru, aby sa zúčastnili na jeho rokovaniach,

         ROZHODLA TAKTO:
   Jediný článok
   Týmto sú za členov Vedeckého a technického výboru vymenovaní na obdobie od 1. mája 2004 do 30. apríla 2009:

               Bertrand BARRE

               Janis BERZINS

               Sten BJURSTRÖM

               Michel BOURGUIGNON

               Udo BROCKMEIER

               Leonidas CAMARINOPOULOS

               Michel CHATELIER

               Pavel CHRÁSKA

               Maurizio CUMO

               Allan DUNCAN

               Manfred HEINDLER

               Sue ION

               Michael KAUFMANN

               Jørgen KJEMS

               Zdeněk KŘÍŽ

               Peter LIŠKA

               Carlo LOMBARDI

               José Maria MARTÍNEZ-VAL PEÑALOSA

               Júlio Martins MONTALVÃO E SILVA

               Jerzy Wiktor NIEWODNICZAŃSKI

               Tom O'FLAHERTY

               Derek POOLEY

               Enn REALO

               Francesco ROMANELLI

               Juan Antonio RUBIO RODRIGUEZ

               Rainer SALOMAA

               Jean-Paul SAMAIN

               Edouard SINNER

               Borut SMODIŠ

               Michael SAILER

               Zoltán SZATMÁRY

               Eugenijus USPURAS

               Theofiel VAN RENTERGEM

               Carlos VARANDAS

               Adrianus H. M.VERKOOIJEN

               Andreas M.VERSTEEGH

               Sándor ZOLETNIK

      V Bruseli 25. novembra 2004

            Za Radu

            predseda

         L. BRINKHORST

      (1)  Ú. v. EÚ C 8, 13.1.2004, s. 1.

      (2)  Ú. v. EÚ L 236, 23.9.2003, s. 33.


title: 2014/82/EÚ: Rozhodnutie Rady z  11. februára 2014 , ktorým sa vymenúva litovský náhradník Výboru regiónov

text:
               14.2.2014

               SK

               Úradný vestník Európskej únie

               L 44/51

      ROZHODNUTIE RADY

   z 11. februára 2014,
   ktorým sa vymenúva litovský náhradník Výboru regiónov
   (2014/82/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh litovskej vlády,
   keďže:

               (1)

               Rada prijala 22. decembra 2009 rozhodnutie 2009/1014/EÚ (1) a 18. januára 2010 rozhodnutie 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Donatasa KAUBRYSA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pán Vytautas JONUTIS, Member of Plungė District Municipal Council.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 11. februára 2014

            Za Radu

            predseda

         E. VENIZELOS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady (EÚ) 2015/1969 z 22. októbra 2015, ktorým sa stanovuje pozícia, ktorá sa má zaujať v mene Európskej únie vo Výbore pre vládne obstarávanie k pristúpeniu Ukrajiny k revidovanej dohode o vládnom obstarávaní

text:
               4.11.2015

               SK

               Úradný vestník Európskej únie

               L 288/14

         ROZHODNUTIE RADY (EÚ) 2015/1969
   z 22. októbra 2015,
   ktorým sa stanovuje pozícia, ktorá sa má zaujať v mene Európskej únie vo Výbore pre vládne obstarávanie k pristúpeniu Ukrajiny k revidovanej dohode o vládnom obstarávaní
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Dňa 13. decembra 2012 Ukrajina predložila žiadosť o pristúpenie k revidovanej dohode o vládnom obstarávaní (ďalej len „revidovaná dohoda GPA“).

               (2)

               Záväzky Ukrajiny v súvislosti s rozsahom pôsobnosti sú stanovené v jej konečnej ponuke predloženej zmluvným stranám revidovanej dohody GPA 29. júna 2015.

               (3)

               Konečná ponuka Ukrajiny počíta s rozsiahlou pôsobnosťou vzťahujúcou sa na subjekty ústrednej štátnej správy a subjekty štátnej správy na nižšej úrovni a ostatné subjekty pôsobiace v odvetviach verejnoprospešných služieb, tovaru, stavebných služieb a ostatných služieb. Preto je uspokojivá a prijateľná. Podmienky pristúpenia Ukrajiny, ako sú uvedené v prílohe k tomuto rozhodnutiu, sa uvedú v rozhodnutí prijatom Výborom pre vládne obstarávanie (ďalej len „Výbor GPA“) v súvislosti s pristúpením Ukrajiny.

               (4)

               Očakáva sa, že pristúpenie Ukrajiny k revidovanej dohode GPA pozitívne prispeje k ďalšiemu medzinárodnému otváraniu sa trhov verejného obstarávania.

               (5)

               V článku XXII ods. 2 revidovanej dohody GPA sa stanovuje, že ktorýkoľvek člen WTO môže pristúpiť k revidovanej dohode GPA za podmienok dohodnutých medzi týmto členom a zmluvnými stranami, pričom tieto podmienky sa stanovia v rozhodnutí výboru GPA.

               (6)

               Preto je vhodné stanoviť pozíciu, ktorá sa má v súvislosti s pristúpením Ukrajiny zaujať v mene Únie vo výbore GPA,

         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Európskej únie vo Výbore pre vládne obstarávanie, je schváliť pristúpenie Ukrajiny k revidovanej dohode o vládnom obstarávaní s výhradou osobitných podmienok pristúpenia stanovených v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 22. októbra 2015

            Za Radu

            predseda

         F. ETGEN

      PRÍLOHA
      PODMIENKY EÚ V SÚVISLOSTI S PRISTÚPENÍM UKRAJINY K REVIDOVANEJ DOHODE GPA (1)

      Po pristúpení Ukrajiny k revidovanej dohode GPA bude oddiel 2 bod 2 („Verejní obstarávatelia ústrednej štátnej správy členských štátov EÚ“) prílohy 1 k dodatku I k Európskej únii znieť takto:

                     „2.

                     Pre tovar, služby, dodávateľov a poskytovateľov služieb z Izraela, Čiernej Hory, Moldavskej republiky a Ukrajiny obstarávanie týmito verejnými obstarávateľmi ústrednej štátnej správy.“

         (1)  Číslovanie zoznamov záväzkov zmluvných strán revidovanej GPA bolo sekretariátom WTO zmenené so súhlasom zmluvných strán revidovanej GPA. Číslovanie použité v tejto prílohe zodpovedá číslovaniu obsiahnutému v poslednom overenom znení zoznamov záväzkov zmluvných strán revidovanej GPA, ktoré boli zo strany WTO oficiálne oznámené zmluvným stranám revidovanej GPA a sú na webe dostupné na lokalite: http://www.wto.org/english/tratop_e/gproc_e/gp_app_agree_e.htm#revisedGPA. Číslovanie zoznamov záväzkov zmluvných strán revidovanej GPA v znení uverejnenom v Ú. v. EÚ L 68, 7.3.2014, s. 2, je obsolentné.


title: Rozhodnutie Európskeho výboru pre systémové riziká z 31. marca 2017, ktorým sa mení rozhodnutie ESRB/2011/1, ktorým sa prijíma rokovací poriadok Európskeho výboru pre systémové riziká (ESRB/2017/2)

text:
                  21.4.2017

                  SK

                  Úradný vestník Európskej únie

                  C 124/3

            ROZHODNUTIE EURÓPSKEHO VÝBORU PRE SYSTÉMOVÉ RIZIKÁ
      z 31. marca 2017,
      ktorým sa mení rozhodnutie ESRB/2011/1, ktorým sa prijíma rokovací poriadok Európskeho výboru pre systémové riziká
      (ESRB/2017/2)
      (2017/C 124/04)
      GENERÁLNA RADA EURÓPSKEHO VÝBORU PRE SYSTÉMOVÉ RIZIKÁ,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 1092/2010 z 24. novembra 2010 o makroprudenciálnom dohľade Európskej únie nad finančným systémom a o zriadení Európskeho výboru pre systémové riziká (1), a najmä na jeho článok 6 ods. 4 a článok 9 ods. 5,
      so zreteľom na nariadenie Rady (EÚ) č. 1096/2010 zo 17. novembra 2010, ktorým sa Európskej centrálnej banke udeľujú osobitné úlohy týkajúce sa fungovania Európskeho výboru pre systémové riziká (2),
      keďže:

                  (1)

                  Rada prijala 12. júla 2016 rozhodnutie (EÚ) 2016/1171 (3), ktoré sa týka pozície, ktorá sa má prijať v mene Únie v Spoločnom výbore Európskeho hospodárskeho priestoru (EHP) k navrhovaným zmenám prílohy IX (Finančné služby) k Dohode o EHP. Spoločný výbor EHP prijal 30. septembra 2016 rozhodnutie Spoločného výboru EHP č. 198/2016 (4), ktorým sa mení postavenie príslušných orgánov členských štátov Európskeho združenia voľného obchodu (EFTA), ktoré sa zúčastňujú na EHP, a ich účasť na práci Európskeho výboru pre systémové riziká (ESRB). Zástupcovia príslušných orgánov Nórska, Islandu a Lichtenštajnska sa budú zúčastňovať na práci generálnej rady ESRB bez hlasovacieho práva a na práci poradného výboru pre technické otázky. Guvernéri národných centrálnych bánk týchto členských štátov EFTA a, pokiaľ ide o Lichtenštajnsko, vysoký predstaviteľ ministerstva financií, ako aj vysoký predstaviteľ príslušného vnútroštátneho orgánu dohľadu každého z týchto členských štátov EFTA a člen kolégia Dozorného úradu EZVO, budú vždy, keď je to relevantné pre príslušné úlohy, členmi generálnej rady bez hlasovacieho práva. Zástupcovia národných centrálnych bánk týchto členských štátov EFTA a, pokiaľ ide o Lichtenštajnsko, zástupca ministerstva financií a zástupca príslušného vnútroštátneho orgánu dohľadu každého z týchto členských štátov EFTA, sa budú zúčastňovať na zasadnutiach poradného výboru pre technické otázky. Títo zástupcovia príslušných orgánov členských štátov EFTA sa nebudú zúčastňovať na práci ESRB v prípade, že sa môže rokovať o situácii jednotlivých finančných inštitúcií Únie alebo členských štátov Únie.

                  (2)

                  Všetky právne nástroje ESRB má prijať generálna rada a na osvedčenie ich súladu s rozhodnutím generálnej rady ich má podpísať najvyšší predstaviteľ sekretariátu ESRB.

                  (3)

                  Rozhodnutie Európskeho výboru pre systémové riziká ESRB/2011/1 (5) by sa preto malo zodpovedajúcim spôsobom zmeniť,

            PRIJALA TOTO ROZHODNUTIE:
      Článok 1
      Zmeny
      Rozhodnutie ESRB/2011/1 sa mení takto:

                  1.

                  Článok 4 sa mení takto:

                              a)

                              Odsek 6 sa nahrádza takto:
                              „6.   Ak je to vhodné a v súlade s požiadavkami na zachovanie dôvernosti, predseda ESRB môže v súlade s článkom 9 ods. 4 a 5 nariadenia (EÚ) č. 1092/2010 z vlastnej iniciatívy alebo na návrh ostatných členov generálnej rady prizvať na rokovanie o osobitných bodoch programu ad hoc iné osoby.“

                              b)

                              Dopĺňa sa tento odsek 7:
                              „7.   Guvernéri národných centrálnych bánk Islandu a Nórska a, pokiaľ ide o Lichtenštajnsko vysoký predstaviteľ ministerstva financií, ako aj vysoký predstaviteľ príslušného vnútroštátneho orgánu dohľadu každého z týchto členských štátov Európskeho združenia voľného obchodu (EFTA), sa v súlade s rozhodnutím Spoločného výboru EHP č. 198/2016 (*1) zúčastňujú na zasadnutiach generálnej rady bez hlasovacieho práva. Člen kolégia Dozorného úradu EZVO sa vždy, keď je to relevantné pre príslušné úlohy, môže zúčastniť na zasadnutiach generálnej rady bez hlasovacieho práva.

                                 (*1)  Rozhodnutie Spoločného výboru EHP č. 198/2016 z 30. septembra 2016, ktorým sa mení príloha IX (Finančné služby) k Dohode o EHP [2017/275] (Ú. v. EÚ L 46, 23.2.2017, s. 1).“"

                  2.

                  Článok 5 sa mení takto:

                              a)

                              Odsek 1 sa nahrádza takto:
                              „1.   Predseda ESRB pripravuje predbežný program riadneho zasadnutia generálnej rady a spolu so súvisiacou dokumentáciou ho predkladá na konzultáciu riadiacemu výboru najmenej osem kalendárnych dní pred zasadnutím riadiaceho výboru. Následne predseda predkladá predbežný program spolu so súvisiacou dokumentáciou členom generálnej rady najmenej desať kalendárnych dní pred zasadnutím generálnej rady. Pri plánovaní práce a príprave programov zasadnutia generálnej rady sa berie do úvahy, že uvedení členovia, ktorí sa zúčastňujú podľa článku 4 ods. 7, môžu byť vylúčení z účasti na zasadnutiach generálnej rady v prípade, že sa rokuje o situácii jednotlivých finančných inštitúcií Únie alebo členských štátov Únie.“

                              b)

                              Vkladá sa tento odsek 2a:
                              „2a   Po prijatí predbežného programu môže každý člen do troch pracovných dní ECB predložiť sekretariátu ESRB žiadosť, aby bol príslušný bod programu prerokovaný bez účasti tých členov, ktorí sa zúčastňujú podľa článku 4 ods. 7 v prípade, že sa rokuje o situácii jednotlivých finančných inštitúcií Únie alebo členských štátov Únie. Totožnosť zástupcu, ktorý predkladá takúto žiadosť, musí ostať anonymná.“

                  3.

                  V článku 10 sa odsek 2 nahrádza takto:
                  „2.   Riadiaci výbor vopred preskúma body predbežného programu zasadnutia generálnej rady spolu s príslušnou dokumentáciou. Riadiaci výbor zabezpečí prípravu podkladov pre generálnu radu a podľa potreby predloží návrhy a riešenia. Pri plánovaní práce a príprave programov zasadnutia generálnej rady sa berie do úvahy, že uvedení členovia, ktorí sa zúčastňujú podľa článku 4 ods. 7, môžu byť vylúčení z účasti na práci generálnej rady v prípade, že sa rokuje o situácii jednotlivých finančných inštitúcií Únie alebo členských štátov Únie. Riadiaci výbor priebežne informuje generálnu radu o vývoji činností ESRB.“

                  4.

                  Článok 13 sa mení takto:

                              a)

                              Vkladá sa tento odsek 2a:
                              „2a   Jeden zástupca národných centrálnych bánk Islandu a Nórska a, pokiaľ ide o Lichtenštajnsko, jeden zástupca ministerstva financií, ako aj jeden zástupca príslušného vnútroštátneho orgánu dohľadu každého z týchto členských štátov EFTA, sa zúčastňujú na zasadnutiach poradného výboru pre technické otázky.“

                              b)

                              Odsek 7 sa nahrádza takto:
                              „7.   Predseda poradného výboru pre technické otázky navrhuje najmenej desať kalendárnych dní pred zasadnutím jeho program, pripravený v súlade s článkom 13 ods. 3 nariadenia (EÚ) č. 1092/2010, a predkladá ho na schválenie poradnému výboru pre technické otázky. Sekretariát ESRB poskytuje všetkým členom poradného výboru pre technické otázky materiály k jednotlivým bodom programu. Pri plánovaní práce a príprave programov zasadnutia poradného výboru pre technické otázky sa berie do úvahy, že uvedení zástupcovia, ktorí sa zúčastňujú podľa článku 13 ods. 2a, môžu byť vylúčení z účasti na práci poradného výboru pre technické otázky v prípade, že sa môže rokovať o situácii jednotlivých finančných inštitúcií Únie alebo členských štátov Únie. Po prijatí programu zasadnutia môže každý zástupca do troch pracovných dní ECB predložiť sekretariátu ESRB žiadosť, aby bol príslušný bod programu prerokovaný bez účasti tých členov, ktorí sa zúčastňujú podľa článku 13 ods. 2a v prípade, že sa rokuje o situácii jednotlivých finančných inštitúcií Únie alebo členských štátov Únie. Totožnosť zástupcu, ktorý predkladá takúto žiadosť, musí ostať anonymná.“

                  5.

                  Článok 27 sa mení takto:

                              a)

                              Odsek 1 sa nahrádza takto:
                              „1.   Právne nástroje ESRB prijíma generálna rada a na osvedčenie ich súladu s rozhodnutím generálnej rady ich podpisuje najvyšší predstaviteľ sekretariátu ESRB.“

                              b)

                              Vkladá sa tento odsek 1a:
                              „1a   Všetky právne nástroje ESRB sa na uľahčenie identifikácie číslujú postupne.“

                              c)

                              Vkladá sa odsek 1b, ktorý znie:
                              „1b   Sekretariát ESRB prijíma opatrenia na zabezpečenie:

                                          a)

                                          bezpečnej úschovy originálov právnych nástrojov ESRB;

                                          b)

                                          upovedomenia adresátov;

                                          c)

                                          pokiaľ je to vhodné aj uverejňovania všetkých právnych nástrojov ESRB, o ktorých rozhodla výslovne generálna rada, v Úradnom vestníku Európskej únie vo všetkých úradných jazykoch Únie.“

            Článok 2
      Nadobudnutie účinnosti
      Toto rozhodnutie nadobúda účinnosť 1. apríla 2017.

         Vo Frankfurte nad Mohanom 31. marca 2017

               Predseda ESRB

            Mario DRAGHI

         (1)  Ú. v. EÚ L 331, 15.12.2010, s. 1.

         (2)  Ú. v. EÚ L 331, 15.12.2010, s. 162.

         (3)  Rozhodnutie Rady (EÚ) 2016/1171 z 12. júla 2016 o pozícii, ktorá sa má prijať v mene Európskej únie v Spoločnom výbore EHP k zmenám prílohy IX (Finančné služby) k dohode o EHP (Ú. v. EÚ L 193, 19.7.2016, s. 38).

         (4)  Rozhodnutie Spoločného výboru EHP č. 198/2016 z 30. septembra 2016, ktorým sa mení príloha IX (Finančné služby) k Dohode o EHP [2017/275] (Ú. v. EÚ L 46, 23.2.2017, s. 1).

         (5)  Rozhodnutie Európskeho výboru pre systémové riziká ESRB2011/1 z 20. januára 2011, ktorým sa prijíma rokovací poriadok Európskeho výboru pre systémové riziká (Ú. v. EÚ C 58, 24.2.2011, s. 4).


title: 2010/185/CFSP: Rozhodnutie Politického a bezpečnostného výboru Atalanta/2/2010 z  23. marca 2010 o vymenovaní veliteľa ozbrojených síl Európskej únie pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)

text:
               30.3.2010

               SK

               Úradný vestník Európskej únie

               L 83/22

         ROZHODNUTIE POLITICKÉHO A BEZPEČNOSTNÉHO VÝBORU ATALANTA/2/2010
   z 23. marca 2010
   o vymenovaní veliteľa ozbrojených síl Európskej únie pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)
   (2010/185/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (Atalanta), a najmä na jej článok 6,
   keďže:

               (1)

               Podľa článku 6 jednotnej akcie 2008/851/SZBP Rada poverila Politický a bezpečnostný výbor (PBV) prijímať rozhodnutia o vymenovaní veliteľa ozbrojených síl EÚ.

               (2)

               Politický a bezpečnostný výbor prijal 4. decembra 2009 rozhodnutie Atalanta/8/2009 (2), ktorým sa kontraadmirál Giovanni GUMIERO vymenúva za veliteľa ozbrojených síl pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.

               (3)

               Veliteľ operácie EÚ odporučil vymenovať kontraadmirála (LH) Jana THÖRNQVISTA za nového veliteľa ozbrojených síl Európskej únie pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.

               (4)

               Vojenský výbor EÚ uvedené odporúčanie podporil.

               (5)

               V súlade s článkom 5 Protokolu o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,

         PRIJALA TOTO ROZHODNUTIE:
   Článok 1
   Týmto sa kontraadmirál (LH) Jan THÖRNQVIST vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.
   Článok 2
   Toto rozhodnutie nadobúda účinnosť 14. apríla 2010.

      V Bruseli 23. marca 2010

            Za Politický a bezpečnostný výbor

            predseda

         C. FERNÁNDEZ-ARIAS

      (1)  Ú. v. EÚ L 301, 12.11.2008, s. 33.

      (2)  Ú. v. EÚ L 327, 12.12.2009, s. 40.


title: Rozhodnutie Rady (SZBP) 2015/335 z  2. marca 2015 , ktorým sa mení rozhodnutie 2010/231/SZBP o reštriktívnych opatreniach voči Somálsku

text:
               3.3.2015

               SK

               Úradný vestník Európskej únie

               L 58/77

         ROZHODNUTIE RADY (SZBP) 2015/335
   z 2. marca 2015,
   ktorým sa mení rozhodnutie 2010/231/SZBP o reštriktívnych opatreniach voči Somálsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 26. apríla 2010 prijala rozhodnutie Rady 2010/231/SZBP (1).

               (2)

               Bezpečnostná rada Organizácie Spojených národov (BR OSN) 24. októbra 2014 prijala rezolúciu 2182 (2014) o situácii v Somálsku a Eritrei, v ktorej okrem iného opätovne potvrdila zbrojné embargo proti Somálsku.

               (3)

               Rezolúciou BR OSN 2182 (2014) sa oprávňujú členské štáty OSN na kontrolu plavidiel v pobrežných vodách Somálska a na šírom mori pri pobreží Somálska, smerujúcich do alebo zo Somálska, ak existuje dôvodné podozrenie, že prevážajú drevené uhlie v rozpore so zákazom týkajúcim sa dreveného uhlia, alebo zbrane či vojenské vybavenie v rozpore so zbrojným embargom, alebo zbrane či vojenské vybavenie pre označených jednotlivcov alebo subjekty.

               (4)

               Rozhodnutie 2010/231/SZBP by sa malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V rozhodnutí 2010/231/SZBP sa vkladá tento článok:

      „Článok 4a
      1.   V súlade s odsekmi 15 až 21 rezolúcie BR OSN 2182 (2014) členské štáty môžu v pobrežných vodách Somálska a na šírom mori pri pobreží Somálska, ako aj v Arabskom mori a Perzskom zálive, konajúc samostatne alebo prostredníctvom dobrovoľných nadnárodných námorných partnerstiev, ako napríklad ‚Spojené námorné sily‘ (Combined Maritime Forces), v spolupráci s federálnou vládou Somálska, kontrolovať plavidlá smerujúce do alebo zo Somálska, ak existuje dôvodné podozrenie, že:

                  i)

                  prevážajú drevené uhlie zo Somálska v rozpore so zákazom týkajúcim sa dreveného uhlia;

                  ii)

                  prevážajú zbrane alebo vojenské vybavenie do Somálska, priamo alebo nepriamo, v rozpore so zbrojným embargom proti Somálsku;

                  iii)

                  prevážajú zbrane alebo vojenské vybavenie pre jednotlivcov alebo subjekty, ktoré označil sankčný výbor.

            2.   Pri vykonávaní kontroly v súlade s odsekom 1 členské štáty v dobrej viere vynaložia úsilie na to, aby pred vykonaním kontrol najskôr získali súhlas štátu, pod ktorého vlajkou sa loď plaví.
      3.   Pri vykonávaní kontroly uvedenej v odseku 1 členské štáty môžu pri plnom rešpektovaní príslušného medzinárodného humanitárneho práva a medzinárodného práva v oblasti ľudských práv použiť všetky potrebné opatrenia zodpovedajúce okolnostiam a vynaložiť všetko potrebné úsilie na to, aby predišli zbytočným prieťahom alebo nenáležitému zasahovaniu do vykonávania práva na nerušenú plavbu alebo do slobody plavby.
      4.   V prípade zistenia akýchkoľvek položiek, ktorých dodávka, dovoz alebo vývoz je zakázaný na základe zbrojného embarga proti Somálsku alebo zákazu týkajúceho sa dreveného uhlia, členské štáty môžu takéto položky zadržať a zlikvidovať, a to buď ich zničením alebo znefunkčnením, znemožnením ich použitia, uskladnením, alebo presunom na likvidáciu do iného štátu, ako je štát pôvodu alebo štát určenia. Členské štáty môžu v priebehu kontroly získavať dôkazy v súvislosti s prevozom takýchto položiek. Členské štáty môžu zlikvidovať zadržané drevené uhlie prostredníctvom jeho ďalšieho predaja, pod dohľadom monitorovacej skupiny pre Somálsko a Eritreu (SEMG). Likvidácia by sa mala uskutočniť spôsobom zodpovedným voči životnému prostrediu. Členské štáty môžu povoliť plavidlám a ich posádke, aby sa odklonili k vhodnému prístavu na uľahčenie takejto likvidácie so súhlasom prístavného štátu. Členský štát spolupracujúci pri likvidácii takýchto položiek predloží sankčnému výboru písomnú správu o opatreniach vykonaných na ich likvidáciu alebo zničenie, a to najneskôr do 30 dní po vstupe týchto položiek na jeho územie.
      5.   Členské štáty bezodkladne informujú sankčný výbor o všetkých kontrolách podľa odseku 1, a tiež predložia správu o kontrole obsahujúcu všetky relevantné údaje vrátane vysvetlenia dôvodu a výsledkov kontroly a podľa možnosti aj informácie o vlajke, pod ktorou sa plavidlo plavilo, názov plavidla, meno a identifikačné údaje kapitána plavidla, majiteľa plavidla, pôvodného predajcu nákladu, a úsilie vynaložené na získanie súhlasu od štátu, pod ktorého vlajkou sa plavidlo plavilo.
      6.   Odsekom 1 nie sú dotknuté práva, povinnosti ani zodpovednosti členských štátov podľa medzinárodného práva, čo zahŕňa aj práva alebo povinnosti podľa Dohovoru Organizácie Spojených národov o morskom práve vrátane všeobecnej zásady výlučnej právomoci vlajkového štátu nad svojimi plavidlami na otvorenom mori, vo vzťahu k akejkoľvek inej situácii, ktorá sa neuvádza v uvedenom odseku.“

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 2. marca 2015

            Za Radu

            predsedníčka

         D. REIZNIECE-OZOLA

      (1)  Rozhodnutie Rady 2010/231/SZBP z 26. apríla 2010 o reštriktívnych opatreniach voči Somálsku a o zrušení spoločnej pozície 2009/138/SZBP (Ú. v. EÚ L 105, 27.4.2010, s. 17).


title: 2009/749/ES: Rozhodnutie Rady z  9. októbra 2009 , ktorým sa vymenúva jeden litovský člen a jedna litovská náhradníčka Výboru regiónov

text:
               13.10.2009

               SK

               Úradný vestník Európskej únie

               L 268/10

      ROZHODNUTIE RADY

   z 9. októbra 2009,
   ktorým sa vymenúva jeden litovský člen a jedna litovská náhradníčka Výboru regiónov
   (2009/749/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh litovskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku skončenia funkčného obdobia pána Vitasa MATUZASA sa uvoľnilo jedno miesto člena Výboru regiónov. V dôsledku skončenia funkčného obdobia pána Alvydasa ŠEDŽIUSA sa uvoľnilo jedno miesto náhradníka,

         ROZHODLA TAKTO:
   Článok 1
   Za člena a náhradníčku Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               a)

               za člena:

                           —

                           pán Viktor TROFIMOV, predseda rady pre rozvoj regiónu Panevėžys

                     a

               b)

               za náhradníčku:

                           —

                           pani Daiva MATONIENĖ, členka mestskej rady mesta Šiauliai.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 9. októbra 2009

            Za Radu

            predsedníčka

         Å. TORSTENSSON

      (1)  Ú. v. EÚ L 56, 25.2.2006, s. 75.


title: Rozhodnutie Komisie z 21. júna 1993, ktorým sa mení a dopíňa rozhodnutie o Styčnej skupine pre otázky starších osôb

text:
Dôležité právne oznámenie

|

31993D0417

Úradný vestník L 187 , 29/07/1993 S. 0060 - 0060 Fínske špeciálne vydanie: Kapitola 5 Zväzok 6 S. 0099  Švédske špeciálne vydanie: Kapitola 5 Zväzok 6 S. 0099

		Rozhodnutie Komisiez 21. júna 1993,ktorým sa mení a dopíňa rozhodnutie o Styčnej skupine pre otázky starších osôb(93/417/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,keďže je potrebné upraviť členstvo v skupine v zmysle vývojov na úrovni Spoločenstva,ROZHODLA TAKTO:Článok 1Rozhodnutie Komisie 91/544/EHS [1] sa mení a dopĺňa takto:1. v článku 3 ods. 2 sa počet "20" nahrádza počtom "25";2. v článku 4 ods. 3 sa doplní "— EPOS — Európska platforma organizácií seniorov: 5 miest" do zoznamu členských organizácií styčnej skupiny. V prílohe sa urobí z toho vyplývajúca úprava, aby sa pridalo EPOS do zoznamu organizácií vyzvaných na poskytnutie kandidátov.Článok 2Toto rozhodnutie nadobudne účinnosť 21. júna 1993.V Bruseli 21. júna 1993Za KomisiuPádraig Flynnčlen Komisie[1] Ú. v. ES L 296, 26.10.1991, s. 42.--------------------------------------------------


title: 2011/224/EÚ: Rozhodnutie Rady z  31. marca 2011 , ktorým sa ustanovuje pozícia, ktorú má Európska únia zaujať v rámci Medzinárodnej rady pre obilniny v súvislosti s predĺžením platnosti Dohovoru o obchodovaní s obilninami z roku 1995

text:
               8.4.2011

               SK

               Úradný vestník Európskej únie

               L 94/28

         ROZHODNUTIE RADY
   z 31. marca 2011,
   ktorým sa ustanovuje pozícia, ktorú má Európska únia zaujať v rámci Medzinárodnej rady pre obilniny v súvislosti s predĺžením platnosti Dohovoru o obchodovaní s obilninami z roku 1995
   (2011/224/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,
   so zreteľom na návrh Európskej komisie,
   keďže:
   platnosť Dohovoru o obchodovaní s obilninami z roku 1995, ktorý bol uzavretý v mene Spoločenstva rozhodnutím Rady 96/88/ES (1), sa pravidelne predlžovala na ďalšie dvojročné obdobia. Platnosť uvedeného dohovoru sa naposledy predĺžila rozhodnutím Medzinárodnej rady pre obilniny z 8. júna 2009 a zostáva v platnosti do 30. júna 2011. Ďalšie predĺženie je v záujme Únie. Komisia, ktorá zastupuje Úniu v rámci Medzinárodnej rady pre obilniny, by sa preto mala poveriť hlasovať za takéto predĺženie,
   PRIJALA TOTO ROZHODNUTIE:
   Článok 1
   Pozícia, ktorú má Únia zaujať v rámci Medzinárodnej rady pre obilniny, je hlasovať za predĺženie platnosti Dohovoru o obchodovaní s obilninami z roku 1995 na ďalšie maximálne dvojročné obdobie.
   Komisia sa týmto poveruje vyjadriť túto pozíciu v rámci Medzinárodnej rady pre obilniny.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 31. marca 2011

            Za Radu

            predseda

         VÖLNER P.

      (1)  Ú. v. ES L 21, 27.1.1996, s. 47.


title: Rozhodnutie Rady (EÚ) 2015/2176 z 23. novembra 2015 o pozícii, ktorá sa má prijať v mene Európskej únie v Európskom výbore pre vypracovanie noriem v oblasti vnútrozemskej plavby (CESNI) a na plenárnom zasadnutí Ústrednej komisie pre plavbu na Rýne (CCNR), pokiaľ ide o prijatie normy týkajúcej sa technických požiadaviek na plavidlá vnútrozemskej plavby

text:
               25.11.2015

               SK

               Úradný vestník Európskej únie

               L 307/25

         ROZHODNUTIE RADY (EÚ) 2015/2176
   z 23. novembra 2015
   o pozícii, ktorá sa má prijať v mene Európskej únie v Európskom výbore pre vypracovanie noriem v oblasti vnútrozemskej plavby (CESNI) a na plenárnom zasadnutí Ústrednej komisie pre plavbu na Rýne (CCNR), pokiaľ ide o prijatie normy týkajúcej sa technických požiadaviek na plavidlá vnútrozemskej plavby
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91 ods. 1 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Cieľom opatrení Únie v odvetví vnútrozemskej plavby by malo byť zabezpečenie jednotnosti pri tvorbe technických požiadaviek na plavidlá vnútrozemskej plavby, ktoré sa budú uplatňovať v Únii.

               (2)

               Európsky výbor pre vypracovanie noriem v oblasti vnútrozemskej plavby (CESNI) bol zriadený 3. júna 2015 v rámci Ústrednej komisie pre plavbu na Rýne (CCNR) s cieľom vypracovať technické normy pre vnútrozemskú plavbu v rôznych oblastiach, najmä pokiaľ ide o plavidlá, informačné technológie a posádku.

               (3)

               Očakáva sa, že CESNI prijme normu týkajúcu sa technických požiadaviek na plavidlá vnútrozemskej plavby (ďalej len „norma“) na svojom zasadnutí 26. novembra 2015. Na plenárnom zasadnutí CCNR zmení svoj legislatívny rámec, t.j. nariadenia o prehliadkach plavidiel na Rýne tak, aby odkazoval na túto normu a zabezpečil, že sa stane povinnou v rámci uplatňovania revidovaného dohovoru pre plavbu na Rýne.

               (4)

               Táto norma stanovuje jednotné technické požiadavky potrebné na zaistenie bezpečnosti plavidiel vnútrozemskej plavby. Obsahuje ustanovenia týkajúce sa stavby lodí, vybavenia a zariadení pre plavidlá vnútrozemskej plavby, osobitné ustanovenia týkajúce sa konkrétnych kategórií plavidiel, napríklad osobných lodí, tlačených konvojov alebo kontajnerových plavidiel, ustanovenia týkajúce sa identifikácie plavidla, vzoru osvedčení a registra, prechodné ustanovenia, ako aj pokyny na uplatňovanie normy. Smernicou Európskeho parlamentu a Rady 2006/87/ES (1) sa zabezpečuje, aby sa osvedčenia Únie na vnútrozemskú plavbu vydávali plavidlám, ktoré spĺňajú technické požiadavky na plavidlá vnútrozemskej plavby stanovené v prílohe II k uvedenej smernici, pre ktoré sa zaviedla rovnocennosť s technickými požiadavkami stanovenými pri uplatňovaní revidovaného dohovoru pre plavbu na Rýne. Komisia okrem toho 10. septembra 2013 prijala návrh smernice Európskeho parlamentu a Rady, ktorou sa stanovujú technické požiadavky na plavidlá vnútrozemskej plavby a ktorou sa zrušuje smernica 2006/87/ES, ktorý zohľadňuje vývoj v tejto oblasti vyplývajúci z práce medzinárodných organizácií, najmä CCNR, pri uplatňovaní technických požiadaviek na plavidlá vnútrozemskej plavby.

               (5)

               Norma týkajúca sa technických požiadaviek na plavidlá vnútrozemskej plavby, ktorá sa má prijať pod záštitou CCNR, preto ovplyvní smernicu 2006/87/ES, ako aj predpokladaný vývoj acquis v tejto oblasti.

               (6)

               Revízia nariadenia o prehliadkach plavidiel na Rýne, ktorá má uľahčiť priamy odkaz na túto normu, nebola dosiaľ v rámci CCNR dokončená. Aby však bolo možné zohľadniť normu ešte predtým, než bude priamy odkaz na ňu začlenený do nariadenia o prehliadkach plavidiel na Rýne, je vhodné začleniť do nariadenia o prehliadkach plavidiel na Rýne jednotlivé ustanovenia vrátane ustanovení o skvapalnenom zemnom plyne (LNG).

               (7)

               Únia nie je členom CCNR ani CESNI. Je preto nevyhnutné, aby Rada oprávnila členské štáty na vyjadrenie pozície Únie v uvedených orgánoch, pokiaľ ide o túto normu,

         PRIJALA TOTO ROZHODNUTIE:
   Článok 1
   1.   Pozícia, ktorá sa má prijať v mene Európskej únie na zasadnutí CESNI 26. novembra 2015, je súhlas s prijatím európskej normy, ktorou sa stanovujú technické požiadavky na plavidlá vnútrozemskej plavby (ES-TRIN) 2015/1.
   2.   Pozícia, ktorá sa má prijať v mene Európskej únie na plenárnom zasadnutí CCNR 3. decembra 2015, je súhlas len s tými jednotlivými zmenami nariadenia o prehliadkach plavidiel na Rýne, ktoré sú v súlade s normou ES-TRIN 2015/1. To zahŕňa najmä prijatie ustanovení o plavidlách s pohonom na LNG.
   Pozícia, ktorá sa má prijať v mene Európskej únie na následnom plenárnom zasadnutí CCNR, je súhlas so zmenou nariadenia o prehliadkach plavidiel na Rýne spočívajúcou v odkaze na normu ES-TRIN 2015/1, ak bude dokončená nevyhnutná revízia nariadenia o prehliadkach plavidiel na Rýne.
   Článok 2
   1.   Členské štáty, konajúc spoločne v záujme Únie, vyjadria pozíciu Únie uvedenú v článku 1 ods. 1.
   2.   Členské štáty, ktoré sú členmi CCNR, konajúc spoločne v záujme Únie, vyjadria pozíciu Únie uvedenú v článku 1 ods. 2.
   Článok 3
   Menšie zmeny pozícií uvedených v článku 1 možno dohodnúť bez toho, aby bolo potrebné ďalšie rozhodnutie Rady.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 23. novembra 2015

            Za Radu

            predseda

         C. MEISCH

      (1)  Smernica Európskeho parlamentu a Rady 2006/87/ES z 12. decembra 2006, ktorou sa stanovujú technické požiadavky na plavidlá vnútrozemskej plavby a ktorou sa zrušuje smernica Rady 82/714/EHS (Ú. v. EÚ L 389, 30.12.2006, s. 1).


title: Rozhodnutie Rady 2014/673/SZBP z  25. septembra 2014 , ktorým sa mení rozhodnutie 2013/527/SZBP, ktorým sa mení a predlžuje mandát osobitného zástupcu Európskej únie pre Africký roh

text:
               26.9.2014

               SK

               Úradný vestník Európskej únie

               L 282/22

         ROZHODNUTIE RADY 2014/673/SZBP
   z 25. septembra 2014,
   ktorým sa mení rozhodnutie 2013/527/SZBP, ktorým sa mení a predlžuje mandát osobitného zástupcu Európskej únie pre Africký roh
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 8. decembra 2011 rozhodnutie 2011/819/SZBP (1), ktorým vymenovala pána Alexandra RONDOSA za osobitného zástupcu Európskej únie (OZEÚ) pre Africký roh.

               (2)

               Rada prijala 24. októbra 2013 rozhodnutie 2013/527/SZBP (2), ktorým sa mení a predlžuje mandát OZEÚ pre Africký roh do 31. októbra 2014.

               (3)

               Mandát OZEÚ by sa mal predĺžiť o ďalšie štvormesačné obdobie.

               (4)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy.

               (5)

               Rozhodnutie 2013/527/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2013/527/SZBP sa mení takto:

               1.

               V článku 1 sa odsek 1 nahrádza takto:
               „1.   Mandát pána Alexandra RONDOSA ako OZEÚ pre Africký roh sa týmto predlžuje do 28. februára 2015. Rada môže na základe posúdenia Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že mandát OZEÚ sa končí skôr.“

               2.

               V článku 5 sa odsek 1 nahrádza takto:
               „1.   Finančná referenčná suma určená na úhradu výdavkov spojených s mandátom OZEÚ v období od 1. novembra 2013 do 31. októbra 2014 je 2 720 000 EUR.
               Finančná referenčná suma určená na úhradu výdavkov spojených s mandátom OZEÚ v období od 1. novembra 2014 do 28. februára 2015 je 890 000 EUR.“

               3.

               Článok 13 sa nahrádza takto:
               „Článok 13
               Preskúmanie
               Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží Rade, VP a Komisii do konca apríla 2014 správu o pokroku a do konca novembra 2014 súhrnnú správu o vykonávaní mandátu.“

         Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 25. septembra 2014

            Za Radu

            predsedníčka

         F. GUIDI

      (1)  Rozhodnutie Rady 2011/819/SZBP z 8. decembra 2011, ktorým sa vymenúva osobitný zástupca Európskej únie pre Africký roh (Ú. v. EÚ L 327, 9.12.2011, s. 62).

      (2)  Rozhodnutie Rady 2013/527/SZBP z 24. októbra 2013, ktorým sa mení a predlžuje mandát osobitného zástupcu Európskej únie pre Africký roh (Ú. v. EÚ L 284, 26.10.2013, s. 23).


title: 2014/230/EÚ: Rozhodnutie Rady zo 14. apríla 2014 o uzavretí Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej s výnimkou otázok súvisiacich s readmisiou

text:
               26.4.2014

               SK

               Úradný vestník Európskej únie

               L 125/44

         ROZHODNUTIE RADY
   zo 14. apríla 2014
   o uzavretí Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej s výnimkou otázok súvisiacich s readmisiou

      (2014/230/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 91, 100, 191 ods. 4, 207 a 209 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               V súlade s rozhodnutím Rady 2014/229/EÚ (2) sa 9. novembra 2009 podpísala Rámcová dohoda o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej (ďalej len „dohoda“) s výhradou jej uzavretia k neskoršiemu dátumu.

               (2)

               Niektoré ustanovenia dohody sa týkajú readmisie a preto patria do rozsahu pôsobnosti tretej časti hlavy V zmluvy. Samostatné rozhodnutie (3), ktoré sa týka takých ustanovení uvedených v článku 34 ods. 3 dohody, sa má prijať paralelne s týmto rozhodnutím.

               (3)

               Dohoda by sa mala v mene Únie schváliť,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Rámcová dohoda o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej (4) s výnimkou jej článku 34 ods. 3.
   Článok 2
   Vysoký predstaviteľ Únie pre zahraničné veci a bezpečnostnú politiku predsedá Spoločnému výboru ustanovenému v článku 41 dohody. V závislosti od predmetu rokovania je v Spoločnom výbore zastúpená Únia prípadne Únia a členské štáty.
   Článok 3
   Predseda Rady vykoná v mene Únie oznámenie podľa článku 48 ods. 1 dohody. (5)

   Článok 4
   Toto rozhodnutie nadobúda účinnosť dňom jeho prijatia.

      V Luxemburgu 14. apríla 2014

            Za Radu

            predsedníčka

         C. ASHTON

      (1)  Súhlas vyjadrený 26. februára 2014 (zatiaľ neuverejnený v úradnom vestníku).

      (2)  Rozhodnutie Rady 2014/229/EÚ z 27. októbra 2009 o podpísaní Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej (pozri stranu 16 tohto úradného vestníka).

      (3)  Rozhodnutie Rady 2014/231/EÚ zo 14. apríla 2014 o uzavretí Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej, pokiaľ ide o otázky súvisiace s readmisiou (pozri stranu 46 tohto úradného vestníka).

      (4)  Text dohody bol uverejnený v Ú. v. EÚ L 125, 26.4.2014, s. 17 spolu s rozhodnutím o podpise.

      (5)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: 2009/566/ES: Rozhodnutie Komisie z  27. júla 2009 , ktorým sa mení a dopĺňa rozhodnutie 2008/721/ES, pokiaľ ide o odmeny vyplácané členom vedeckých výborov a expertom v oblasti bezpečnosti spotrebiteľov, verejného zdravia a životného prostredia [oznámené pod číslom K(2009) 5767]

text:
               28.7.2009

               SK

               Úradný vestník Európskej únie

               L 196/61

      ROZHODNUTIE KOMISIE

   z 27. júla 2009,
   ktorým sa mení a dopĺňa rozhodnutie 2008/721/ES, pokiaľ ide o odmeny vyplácané členom vedeckých výborov a expertom v oblasti bezpečnosti spotrebiteľov, verejného zdravia a životného prostredia
   [oznámené pod číslom K(2009) 5767]
   (2009/566/ES)
   KOMISIA EURÓPSKYCH SPOLOČENSTIEV
   so zreteľom na Zmluvu o založení Európskeho spoločenstva, a najmä na jej články 152 a 153,
   keďže:

               (1)

               V článku 19 rozhodnutia Komisie 2008/721/ES z 5. septembra 2008, ktorým sa stanovuje poradná štruktúra vedeckých výborov a expertov v oblasti bezpečnosti spotrebiteľov, verejného zdravia a životného prostredia a ruší rozhodnutie 2004/210/ES (1), sa uvádza, že členovia vedeckých výborov, vedeckí poradcovia zo skupiny a externí experti majú nárok na odmenu za účasť na stretnutiach výborov, tematických workshopoch, pracovných skupinách a ostatných stretnutiach a podujatiach organizovaných Komisiou a za služby spravodajcu v súvislosti s konkrétnou otázkou.

               (2)

               V prílohe III k rozhodnutiu 2008/721/ES sa stanovuje suma 300 EUR ako odmena za každý celý deň účasti alebo 150 EUR za účasť na dopoludňajšom alebo popoludňajšom stretnutí a 300 EUR ako odmena za prácu spravodajcu. V odôvodnených prípadoch a v závislosti od rozpočtových prostriedkov sa táto suma môže vo výnimočných prípadoch zvýšiť na 600 EUR v prípade otázok, ktoré sú mimoriadne náročné na pracovné zaťaženie

               (3)

               V tejto prílohe sa zároveň uvádza, že Komisia bude pravidelne upravovať túto odmenu na základe cenových indexov, preskúmania odmien vyplácaných expertom z ostatných európskych orgánov a skúseností s pracovným zaťažením členov, pridružených členov, ostatných vedeckých poradcov a externých expertov. Prvé preskúmanie by sa malo uskutočniť v roku 2009.

               (4)

               Súčasná výška odmien bola stanovená v roku 1997 pre členov a expertov predchodcov uvedených vedeckých výborov a odvtedy nebola revidovaná. Upravená denná odmena zohľadňujúca nárast spotrebiteľských cien za obdobie rokov 1997 – 2008, ktorá vychádza z údajov indexu spotrebiteľských cien EUROSTATU, by bola 381,50 EUR. Táto suma by mala byť zaokrúhlená na 385 EUR.

               (5)

               Rozdiel medzi celodennými a poldennými stretnutiami by sa mal eliminovať, aby sa zobral do úvahy čas na cestovanie a dopravu.

               (6)

               Zo skúseností vyplýva, že pracovné zaťaženie spravodajcov značne závisí od komplexnosti a trvania činností potrebných na vypracovanie stanoviska berúc do úvahy komplexnosť problému, existenciu a dostupnosť údajov, objem literatúry, ktorú je potrebné preskúmať, potrebu spolupráce s inými orgánmi a rozsah a komplexnosť potrebných konzultácií so zainteresovanými stranami a verejnosťou. Súčasné dve úrovne odmien spravodajcov neodrážajú skutočnú škálu situácií, a preto by sa mala zaviesť širšia škála odmien spravodajcov,

         ROZHODLA TAKTO:
   Jediný článok
   Príloha III k rozhodnutiu 2008/721/ES sa nahrádza znením v prílohe k tomuto rozhodnutiu.

      V Bruseli 27. júla 2009

            Za Komisiu

         Androulla VASSILIOU

            členka Komisie

      (1)  Ú. v. EÚ L 241, 10.9.2008, s. 21.

      PRÍLOHA

            „PRÍLOHA III

               ODMENY

            Členovia vedeckých výborov, vedeckí poradcovia zo skupiny a externí experti majú nárok na odmenu za účasť na činnostiach vedeckých výborov takto:
            Za účasť na stretnutiach výborov, workshopoch, pracovných skupinách a iných stretnutiach a podujatiach organizovaných Komisiou:

                        —

                        385 EUR za každý deň, počas ktorého sa navštívené stretnutie konalo.

                  Za činnosť spravodajcu:

                        —

                        Odmena je upravená v závislosti od pracovného zaťaženia spojeného s komplexnosťou záležitosti, dĺžky časového obdobia potrebného na vypracovanie stanoviska, objemu a dostupnosti údajov a vedeckej literatúry a informácií, ktoré je potrebné zozbierať a spracovať a rozsahu a komplexnosti konzultácií s verejnosťou a zainteresovanými stranami a kontaktov s inými orgánmi zohľadňujúc tieto orientačné kritériá:

                                    Suma

                                    Orientačné kritériá

                                    385 EUR

                                                —

                                                jednoduchý a rutinný problém

                                                —

                                                stanovisko založené na preskúmaní dokumentácie s vyhľadávaním údajov v malom rozsahu a preskúmaním literatúry v malom rozsahu

                                                —

                                                žiadne verejné konzultácie

                                                —

                                                nie viac ako 5 mesiacov medzi prvým a posledným stretnutím

                                    770 EUR

                                                —

                                                komplexný problém

                                                —

                                                stanovisko založené na značnom vyhľadávaní údajov a literatúry a ich preskúmaní

                                                —

                                                konzultácie so zainteresovanými stranami a/alebo verejnosťou s pracovným zaťažením v malom rozsahu, pokiaľ ide o spracovanie spätnej väzby

                                                —

                                                od 5 do 9 mesiacov medzi prvým a posledným stretnutím

                                    1 155 EUR

                                                —

                                                veľmi komplexný problém

                                                —

                                                potreba veľmi extenzívneho vyhľadávania a analyzovania údajov a literatúry

                                                —

                                                extenzívne a komplexné konzultácie so zainteresovanými stranami, verejnosťou a inými vedeckými subjektmi s potrebou spracovania dôležitej spätnej väzby

                                                —

                                                viac ako 9 mesiacov medzi prvým a posledným stretnutím

                        —

                        Pri každom špecifickom prípade a na základe uvedených kritérií Komisia v žiadosti o stanovisko uvedie, ktorá z úrovní odmeny spravodajcu sa uplatňuje. Výber uplatniteľnej sumy môže Komisia upraviť počas prípravných prác v súvislosti s požadovaným stanoviskom, ak je to odôvodnené nepredvídateľnými zmenami vo vzťahu k príslušným kritériám.

                        —

                        Komisia bude pravidelne upravovať túto odmenu na základe cenových indexov, preskúmania odmien vyplácaných expertom z ostatných európskych orgánov a skúseností s pracovným zaťažením členov, pridružených členov, ostatných vedeckých poradcov a externých expertov.“